Document ID: 32000R1898

Κανονισμός (ΕΚ) αριθ. 1898/2000 της Επιτροπής
της 7ης Σεπτεμβρίου 2000
για τροποποίηση του κανονισμού (ΕΚ) αριθ. 2630/97 όσον αφορά το υπόδειγμα έκθεσης σχετικά με τους ετήσιους ελέγχους που προβλέπεται στο άρθρο 5 παράγραφος 1 του κανονισμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
Ο κανονισμός (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας(1), και ιδίως το άρθρο 10 στοιχείο δ),
Εκτιμώντας τα ακόλουθα:
(1) Τον κανονισμό (ΕΚ) αριθ. 2630/97 της Επιτροπής(2), όπως τροποποιήθηκε από τον κανονισμό (ΕΚ) αριθ. 132/1999(3), θεσπίζει λεπτομερείς κανόνες για την εφαρμογή του κανονισμού (ΕΚ) αριθ. 820/97 όσον αφορά τους στοιχειώδεις διενεργητέους ελέγχους στο πλαίσιο του συστήματος αναγνώρισης και καταγραφής των βοοειδών.
(2) Με σκοπό την εξασφάλιση αποτελεσματικής συνεργασίας μεταξύ των κρατών μελών και της Επιτροπής, όσον αφορά την υποβολή στην Επιτροπή των αποτελεσμάτων των ελέγχων στον τομέα του βοείου κρέατος στο πλαίσιο των ετήσιων εκθέσεων που προβλέπονται στο άρθρο 5 παράγραφος 1 του εν λόγω κανονισμού, πρέπει να προβλεφθεί το υπόδειγμα για τη διαβίβαση αυτών των εκθέσεων.
(3) Πρέπει να τροποποιηθεί ο κανονισμός (ΕΚ) αριθ. 2630/97.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού γεωργικού ταμείου προσανατολισμού και εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 5 παράγραφος 2 του κανονισμού (ΕΚ) αριθ. 2630/97 αντικαθίσταται από το ακόλουθο:
"2. Τα στοιχεία που αναφέρονται στην παράγραφο 1 διαβιβάζονται στην Επιτροπή σύμφωνα με το υπόδειγμα που εμφαίνεται στο παράρτημα του παρόντος κανονισμού."
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Σεπτεμβρίου 2000.

Labels: 12
0
6